นิกเกอิปิดเช้าพุ่ง 112.58 จุด รับมุมมองบวกเจรจาหนี้กรีซ
นิกเกอิปิดเช้าพุ่ง 112.58 จุด รับมุมมองบวกเจรจาหนี้กรีซ
24 มิ.ย. 2558

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยดัชนีนิกเกอิปิดภาคเช้าเพิ่มขึ้น 112.58 จุด หรือ 0.54% แตะที่ 20,922.00 จุด หลังจากที่พุ่งขึ้นแตะระดับ 20,942.07 จุด ซึ่งเป็นระดับสูงสุดนับตั้งแต่วันที่ 6 ธ.ค.2539
โดยนิกเกอิทะยานขึ้นแตะระดับสูงสุดในรอบ 18 ปีในช่วงสั้นๆ เพราะได้แรงหนุนจากการพุ่งขึ้นของตลาดหุ้นต่างประเทศเมื่อคืนนี้ อันเป็นผลมาจากมุมมองบวกที่ว่า กรีซจะสามารถทำข้อตกลงร่วมกับเจ้าหนี้ได้ ซึ่งจะช่วยให้กรีซรอดพ้นจากการผิดนัดชำระหนี้ และไม่ต้องออกจากยูโรโซน